nvidia/miracl-vision huggingface dataset:
కాఠ్మండు

ఖాట్మండు లేదా కాఠ్మండు, నేపాల్ దేశ రాజధాని. 2015లో సంభవించిన భూకంపం లో ఈ నగరం సర్వనాశనమైంది. ఖాట్మండు నగరానికి ఆ పేరు కాష్ఠమండపం ఆలయం ద్వారా వచ్చింది. సంస్కృతంలో కాష్ఠ (काष्ठ) అనగా కొయ్య , మండప్ (/मण्डप) అనగా కప్పబడిన ప్రదేశం అని అర్థం. స్థానిక భాషలో దీనిని మారు సతాల్ అని కూడా పిలుస్తారు. దీనిని 1596వ సంవత్సరంలో రాజు లక్ష్మీ నరసింగ మల్ల నిర్మించాడు. రెండు అంతస్తులుగా నిర్మింపబడిన ఈ ఆలయంలో పూర్తిగా కొయ్య సామాగ్రినే వాడారు. ఇనుప మేకులు గానీ లేదా ఇతర సామాగ్రి కానీ వాడనేలేదు. విశ్వసనీయ సమాచారం ప్రకారం ఈ దేవాలయానికి కావలసిన చెక్క సామాగ్రి అంతా ఒకే చెట్టు నుండి సేకరించడం జరిగింది. ఇక్కడ జరిగిన తవ్వకాల ప్రకారం గతంలో ఇక్కడ నాగరికత వెలిసినట్లు ఆధారాలు లభించాయి. ఈ త్రవ్వకాలలో భాగంగా మలిగావ్లో సా.శ
ఓగేటి అచ్యుతరామశాస్త్రి

ఓగేటి అచ్యుతరామశాస్త్రి పేరొందిన వక్త, కవి, రచయిత, పరిశోధకుడు, గ్రంథకర్త. ఇతడు 1932, జనవరి 2న జన్మించాడు. క్విట్ ఇండియా ఉద్యమంలోను, హైదరాబాదు విమోచన ఉద్యమంలోను పాల్గొని కారాగారవాసం చేశాడు. ఆంధ్ర, ఆంగ్ల, సంస్కృత, హిందీ భాషలలో ఇతడికి విస్తృతమైన పరిచయం ఉంది. 1970లో సంస్కృత థియేటర్ అనే సంస్కృత నాటక ప్రయోగ సంస్థను స్థాపించి దానికి అధ్యక్షుడిగా వ్యవహరించాడు. ఇతడు నాటక ప్రయోక్త, నటుడు, దర్శకుడు, గాయకుడు కూడా. రంగస్థలం మీద, ఆకాశవాణిలో ప్రసారమైన అనేక నాటకాలలో ఇతడు నాయక, ఉపనాయక పాత్రలను పోషించాడు. 1974లో ఇతడు సంస్కృత భారతీ అనే సంస్కృత పత్రికను స్థాపించి సంపాదకునిగా వ్యవహరించాడు. ఇది హైదరాబాదు నుండి వెలువడిన తొలి సంస్కృత పత్రిక. 1978లో ఉత్తమ ఉపాధ్యాయుడిగా రాష్ట్రప్రభుత్వ పురస్కారం స్వీకరించాడు.
బొడ్డు బాపిరాజు

బొడ్డు బాపిరాజు పశ్చిమ గోదావరి జిల్లా, ఏలూరు పట్టణానికి చెందిన కవి, రచయిత. ఇతడు 1912లో జన్మించాడు. ఇతని తండ్రి పేరు బొడ్డు వేంకట వేంకటసుబ్బారాయుడు. ఇతడు గరికపాటి మల్లావధాని వద్ద సంస్కృతాంధ్రాలలో కావ్యాలు, వ్యాకరణము అభ్యసించాడు. ఇతడు 1932, నవంబర్ 18వ తేదీన ఏలూరు ఆదివారపు పేటలో ఒక అష్టావధానాన్ని తన 20వ యేట విజయవంతంగా నిర్వహించాడు. ఈ అవధానంలో వర్ణన, సమస్య, పుష్పగణనము, చతురంగ ఖేలనము, దత్తపది, సంభాషణము, వ్యస్తాక్షరి, ఆకాశపురాణము అనే ఎనిమిది అంశాలు ఉన్నాయి. ఈ అవధానంలో పృచ్ఛకులుగా శతావధానులు వేలూరి శివరామశాస్త్రి, దోమా వేంకటస్వామిగుప్త, కాకర్ల కొండలరావు, హరి రామలింగశాస్త్రి, అష్టావధానులు గరికపాటి మల్లావధాని, కొత్తపల్లి సుందరరామయ్య పాల్గొన్నారు. ఈ అవధానానికి చెళ్లపిళ్ల వెంకటశాస్త్రి అధ్యక్షునిగా వ్యవహరించాడు. ఈ అవధానంలో ఇతడు పూరించిన సమస్య: నువ్వులు నానిపోవుటకు నూరు యుగమ్ముల కాలమయ్యెడిన్ పూరణ: పువ్వులఁగోయు నన్నిపుడు పొంతకు రమ్మనఁబేరులేదె? ఓనువ్విట కేగుదెమ్ము వడి నువ్వని నువ్వని మాటిమాటికిన్నవ్వుచుఁ బల్కకుండినను నాతిరొ! నువ్వని పిల్తువింక నీనువ్వులు నానిపోవుటకు నూరు యుగమ్ముల కాలమయ్యెడిన్ ఇతడు 1972లో పశ్చిమ గోదావరి జిల్లా భీమవరంలో తనకు జరుగుతున్న ఒక సన్మానసభలో పరవశంతో ప్రసంగిస్తూ అలాగే చనిపోయాడు.
క్రోమియం సమ్మేళనాలు

క్రోమియం,6 వ సముదాయానికి చెందిన ఒక పరివర్తక మూలకం.క్రోమియం (0) యొక్క ఎలక్ట్రాను విన్యాసం[Ar] 3d5 4s1. క్రోమియం వివిధ స్థాయిల ఆక్సీకరణ స్థితులను ఏర్పరచగలిగిన సామర్ధ్యం కలిగియున్నప్పటికి, +3 స్థాయి ఎక్కువ శక్తివంతమైన, స్థిర ఆక్సీకరణ స్థితి. క్రోమియమ సమ్మేళనాలలో ఎక్కువగా +3,, +6 స్థితులు కనిపిస్తాయి. +1, +4,, +5 స్థాయి అతి తక్కువ సమ్మేళనాలలో కనిపిస్తాయి. క్రోమియం ఏర్పరచు క్రోమియం (III) సమ్మేళనాలు ఎక్కువగానే ఉన్నాయి. మూలక క్రోమియాన్ని హైడ్రోక్లోరిక్ ఆమ్లం లేదా సల్ఫూరిక్ ఆమ్లంలో కరగించడం వలన క్రోమియం (III) పొందవచ్చును.Cr3+ అయాన్ వ్యాసార్ధం, Al3+ యొక్కవ్యాసార్ధాన్ని పోలి ఉన్నందున, కొన్ని సమ్మేళనాలలో (క్రోమియం ఆలమ్, ఆలం సమ్మేళనాలలో వలె) Al3+ మూలక అయాను బదులుగా Cr3+ మూలక అయానును ప్రతిక్షేపించవచ్చు/భర్తీ చెయ్యవచ్చును.కోరండమ్ (అల్యూమినియం ఆక్సైడ్ : Al2O3) లోని Al3+కు బదులుగా Cr3+ను ప్రతిక్షేపణ చేసిన కెంపు ( ruby) ఏర్పడును. క్రోమియం (III) అయానులు అష్ట పలక సంక్లిష్ట సమ్మేళనాలను ఏర్పరచును. ఈ సంక్లిష్ట సమ్మేళనాల పరమాణు కేంద్రానికి జత చెయ్యబడిన లిగండ్స్ (ligands) ను బట్టి ఈ సంక్లిష్ట సమ్మేళనాల రంగులు ఉండును. వాణిజ్యపరంగా లభించు క్రోమియం (III) క్లోరైడ్హైడ్రైట్ ([CrCl2 (H2O) 4]Cl) ముదురు అకుపచ్చగా ఉండును
ఉప్పాలవారిపాలెం

ఉప్పాలవారిపాలెం బాపట్ల జిల్లా చెరుకుపల్లి మండలానికి చెందిన రెవెన్యూయేతర గ్రామం.ఈ గ్రామం ఆళ్ళవావారిపాలెం గ్రామ పంచాయతీ పరిధిలోని గ్రామం. గ్రామ దేవత శ్రీ గుడారంకమ్మ తల్లి ఆలయం:- ఈ ఆలయంలో అమ్మవారి వార్షిక కొలువులు, ప్రతి సంవత్సరం, వైశాఖ బహుళ విదియ నుండి ఐదురోజులపాటు వైభవంగా నిర్వహించెదరు. ఆఖరురోజున, విచ్చేసిన భక్తులకు అన్నదానo నిర్వహించెదరు.ఈ ఊరికి చెందిన పాము వెంకటేశ్వర రెడ్డి అనే సైకో ఒక బాలుడిని సజీవ దహనం చేసాడు
పొటాషియం కార్బోనేట్

InChI=1/CH2O3.2K/c2-1(3)4;;/h(H2,2,3,4);;/q;2*+1/p-2 పొటాషియం కార్బోనేట్ (K2CO3) తెల్లని లవణం.పొటాషియం మూలకం యొక్క సమ్మేళనం. అంటోనియో క్యాంపనెల్ల (Antonio Campanella) అను రాసాయన శాస్త్రవేత్త 1742 లో ఈ సమ్మేళనాన్ని గుర్తించాడు.మొదటి అమెరికాదేశపు పేటెంట్ హక్కు 1790 లో అభివృద్ధిపరచిన పొటాషియం, పెరల్ యాష్ తయారు చేయు పద్ధతికి శామ్యూల్ హాప్ కిన్స్ అనే అతనికి దక్కినది.18 వశతాబ్ది చివరలో బెకింగు పౌడరును అభివృద్ధి చెయ్యుటకు ముందు పెరల్ యాష్‌ను క్విక్ బ్రేడ్సు (సత్వర రొట్టెలు) లో గుల్లతనం కల్గించు ఏజెంటుగా వాడేవారు. పొటాషియం కార్బోనేట్ తెల్లని స్పటిక రూప ఘనపదార్థం.ఇది నీటిలో కరుగుతుంది.కాని ఇథనాల్, అసిటోన్ లలో కరుగదు.నీటిలో కరగడం వలన గాఢ క్షార ద్రావణం ఏర్పడును.పొటాషియం హైడ్రోక్సైడ్ తో కార్బన్ డై ఆక్సైడ్‌బొగ్గుపులుసు వాయువుతో శోషణచర్య వలన పొటాషియం కార్బోనేట్ ఏర్పడును.పొటాషియం కార్బోనేట్ బయలు గాలిలో ఉంచిన ద్రవించు, చెమ్మగిల్లు లక్షణం కలిగి యున్నది
రాజ్యసంక్రమణ సిద్ధాంతం

రాజ్యసంక్రమణ సిద్ధాంతం (Doctrine of Lapse) 1848, 1858కు మధ్య ఈస్టిండియా కంపెనీకి గవర్నరు జనరల్ గా పనిచేసిన డల్హౌసీ రూపొందించి, అమలుపరచిన రాజ్య ఆక్రమణ సిద్ధాంతం. ఈ సిద్ధాంతం అనేది భారత ఉపఖండంలో ఈస్టిండియా కంపెనీ ద్వారా రాచరిక రాష్ట్రాల గురించి ప్రారంభించిన విలీన విధానం. ఇది 1858 సంవత్సరం వరకు వర్తించబడింది, కంపెనీ పాలన తరువాత బ్రిటిష్ రాజ్ క్రిందకు వచ్చింది.ఈ సిద్ధాంతం ప్రకారం, ఈస్టిండియా కంపెనీ ఆధిపత్యంలో క్రింద ఉన్న సామంత రాచరిక సంస్థానాలలో పాలకుడు అసమర్ధుడైనా లేదా పుత్రసంతానం లేకుండా మరణించినా, ఆ రాజ్యాలు అప్రమేయంగా ఈస్టిండియా కంపెనీ రాజ్యంలో కలిసిపోతాయి. ఈ నియమం, తరతరాలుగా పుత్ర సంతానం లేని రాజులు వారసున్ని దత్తత తెచ్చుకోవటమనే సంప్రదాయాన్ని తిరగవేసింది. అంతేకాక, కాబోయే పాలకుడు సమర్ధుడా? కాడా? అన్న విషయాన్ని బ్రిటీషువారే నిర్ణయించేవారు. ఈ సిద్ధాంతం, దీని అమలు న్యాయబద్ధంకాదని చాలామంది భారతీయులు భావించారు. ఈ సిద్ధాంతం అమలులోకి వచ్చే సమయానికి, బ్రిటీషు ఈస్టిండియా కంపెనీకి భారత ఉపఖండంలో విస్తృతమైన భూభాగాలపై అధికారం చెలాయించేది. రాజ్యసంక్రమణ సిద్ధాంతం నిబంధనలను అనుసరించి కంపెనీ సతారా (1848), జైపూర్, సంబల్పూర్ (ఒడిశా) (1849), నాగపూర్, ఝాన్సీ (1854), తంజావూరు, ఆర్కాట్ (1855), ఉదయ్‌పూర్ (ఛత్తీస్‌ఘడ్), అవధ్ (1856) రాజ్యాలను ఆక్రమించుకుంది. వీటిలో చాలామటుకు స్థానిక పాలకుడు సరిగా పరిపాలించడం లేదని ఆక్రమించుకొన్నవే. ఈ సిద్ధాంతం పర్యవసానంగా కంపెనీ వార్షిక ఆదాయానికి అదనంగా నలభై లక్షల పౌండ్లు (స్టెర్లింగు) జత అయినవి. ఉదయ్‌పూర్ ఒక్క రాజ్యంలో మాత్రం 1860లో బ్రిటీషువారు తిరిగి స్థానిక పాలకున్ని పునరుద్ధరించారు
చెలికాని లచ్చారావు

చెలికాని లచ్చారావు ప్రచురణకర్తగా ప్రసిద్ధి చెందినవాడు. ఆంధ్ర భాషావిలాసిని అనే పత్రికకు సంపాదకత్వం వహించాడు. తూర్పు గోదావరి జిల్లా, పిఠాపురం మండలానికి చెందిన చిత్రాడ గ్రామం నుండి ఇతడు అమూల్యములైన పుస్తకాలను అందించాడు. దానికోసం శ్రీరామ విలాస ముద్రాక్షరశాల అనే పేరుతో ఒక ముద్రణాలయాన్ని నడిపాడు. కావ్యనిధి అనే బిరుదును కలిగియున్నాడు. ఇతడు ప్రకటించిన కొన్ని గ్రంథాలు:
హరీశ్ చంద్ర

హరీశ్ చంద్ర FRS (అక్టోబరు 11 1923 – అక్టోబరు 16 1983) భారతీయ అమెరికన్ గణిత శాస్త్రవేత్త, భౌతిక శాస్త్రవేత్త. ఆయన "రిప్రజెంటేష సిద్ధాంతం" పై మౌలిక కృషి చేసారు. ముఖ్యంగా సెమీ సింపుల్ లీ సమూహాలపై "హరాత్మక విశ్లేషణ" చేసారు.
నానా రాజన్య చరిత్రము

బ్రిటీష్ ఇండియాలో ప్రిన్స్‌లీ స్టేట్స్ (Princely states) గా పిలుచుకునే రాజ్యాల పాలకుల (ప్రముఖంగా తెలుగు వారు) గురించీ, వారి వంశక్రమణిక గురించీ వ్రాసిన పుస్తకమిది. వేంకటగిరి, ముత్యాలపాటి, వాసిరెడ్డి వంటి 10 సంస్థానాల వివరాలు ఈ పుస్తకంలో దొరుకుతాయి. ఆనాటి సాంఘిక, రాజకీయ స్థితిగరులు ఈ పుస్తకంలో అంతర్లీనంగా కనిపిస్తూంటుంది. దీనిని మచిలీపట్నంలోని నోబిల్ కాలేజీ ఆంధ్రోపాధ్యాయులైన శ్రీరామ వీరబ్రహ్మము (Sreeram Veerabrahmam) రచించగా 1918లో ముద్రించారు. దీని గుంటూరు జిల్లా డిప్యూటీ కలక్టరు చిరుమామిళ్ల లక్ష్మీనారాయణ ప్రసాద్ పీఠికను అందించారు.
జంపానివారిపాలెం

జంపానివారిపాలెం బాపట్ల జిల్లా నిజాంపట్నం మండలానికి చెందిన రెవెన్యూయేతర గ్రామం. ఈ గ్రామం దిండి గ్రామ పంచాయతీ పరిధిలోని గ్రామం. ఈ గ్రామములోని చెరువులో 2015,మే-నెల-లో పూడికతీత కార్యక్రమం చేపట్టినారు.
రెడ్డిపాలెం (గుడ్లవల్లేరు)

"రెడ్డిపాలెం" కృష్ణా జిల్లా గుడ్లవల్లేరు మండలానికి చెందిన రెవెన్యూయేతర గ్రామం. గుడివాడ, పెడన, హనుమాన్ జంక్షన్, మచిలీపట్నం గుడ్లవల్లేరు, పామర్రు నుండి రోడ్దురవాణా సొకర్యం ఉంది. రైల్వేస్టేషన్ విజయవాడ 56 కి.మీ మందల పరిషత్తు పాఠశాల వృద్ధుల సంరక్షణ కేంద్రం:- ఈ కేంద్రం కొత్తఢిల్లీకి చెందిన ఆల్ ఇండియా ఉమెన్స్ కాంఫరెన్స్ [ఎ.ఐ.డబ్ల్యూ.సి] సంస్థ ఆర్థిక సొజన్యంతో స్థానిక ప్రియదర్శిని మహిళా మండలి ఆధ్వర్యంలో ఏర్పాటు చేసారు. పిల్లల ఆదరణ కరవిన 25 మంది వృద్ధ మహిళలకు ఇక్కడ ఉచిత భోజన,వసతి సౌకర్యం కలుగజేయుచున్నారు. ఈ కేంద్రాన్ని గ్రామానికి చెందిన శ్రీమతి కానూరి విజయలక్ష్మి ఏర్పాటు చేసారు.  ఈ గ్రామం వడ్లమన్నాడు గ్రామ పంచాయతీలోని ఒక శివారు గ్రామం. ఈ ఆలయం, వేమవరం కొండలమ్మ అమ్మవారి ఆలయానికి దత్తత ఆలయం. ఈ ఆలయంలో ప్రతి సంవత్సరం, హనుమజ్జయంతి వేడుకలు వైభవంగా నిర్వహించెదరు
అప్పాపురం (నగరం)

అప్పాపురం బాపట్ల జిల్లా నగరం మండలానికి చెందిన రెవెన్యూయేతర గ్రామం. ఈ గ్రామం ఒక ఆదర్శగ్రామంగా వినుతికెక్కినది. వివాదరహితంతోపాటు, పర్యావరణ పరిరక్షణ అంశాలలో, ఇతర గ్రామాలకు ఆదర్శంగా నిలుచుచున్నది. నాయవ్యవస్థ ఏర్పడినప్పటినుండి, ఇప్పటి వరకు, ఈ గ్రామస్థులు, కోర్టు, పోలీసుస్టేషను మెట్లెక్కి ఎరుగరు. గ్రామంలోని ప్రధాన అంతర్గత రహదారులకు ఇరుప్రక్కలా, మొక్కలు పెంచుచున్నారు. గ్రామములో నీటి సమస్య తలెత్తకుండా, ఒక పెద్ద కొలను ఏర్పాటు చేసుకున్నారు. గ్రామం శాంతివనంలాగా పలు అంశాలలో ఆదర్శంగా ఉన్నది.
ఫిలిప్పైన్ ఎయిర్‌లైన్స్

పిలిప్పైన్స్ ఎయిర్ లైన్స్ (పి.ఎస్.ఈ.: పి.ఎ.ఎల్), అనేది ఫిలిప్పీన్స్ దేశంలో ఇది ప్రధాన వైమానిక సంస్థగానే కాకుండా చారిత్రంగా అందరికీ తెలిసిన పేరు. పాసే నగరం లోని పి.ఎన్.బి. సెంటర్ లో దీని ప్రధాన కార్యాలయం ఉంది. ఈ ఎయిర్ లైన్ 1941లో ప్రారంభమైంది. ఇది ఆసియాలో అతి పురాతన, మొదటి వాణిజ్యపరమైన వైమానిక సంస్థ
రోళ్ళ శేషగిరిరావు

రోళ్ళ శేషగిరిరావు ప్రముఖ వృక్ష శాస్త్రవేత్త. రోళ్ళగారు దేశవ్యాప్తంగా అనేక వృక్షజాతులను కనుగొన్నారు. కొన్ని వృక్ష జాతులకు ఆయన పేరుపై సిరపీజియా రోళ్ళ, పింపినెలా రోళ్ళ, మొఘానియా రోళ్ళ అని ఆయన గౌరవార్థం నామకరణం చేసారు. అందమైన పూలగుత్తులతో, కొబ్బరిముక్కలా కరకరలాడుతూ కమ్మని రుచిగల జంట కాయలను కాస్తూ, సహ్యాద్రి అడవుల్లో పెరిగే కొత్త ప్రజాతి (జీనస్‌) తీగను ఇప్పుడు ప్రపంచవ్యాప్తంగా ‘శేషగిరియా సహ్యాద్రికా అన్సారీ అండ్‌ హేమాద్రి’ అని పిలుస్తున్నారు. యానాం కేంద్రపాలిత ప్రాంతాన్ని అంటిపెట్టుకున్నట్లుగా ఉండే తాళ్ళరేవులో 1921, ఆగస్టు 19 న రోళ్ళ శేషగిరిరావు జన్మించారు. ఆయన తన ఉద్యోగ జీవితాన్ని 1942 లో మొదట కాకినాడ పి.ఆర్‌. కాలేజీలో అధ్యాపకుడుగా ప్రారంభించాడు. తరువాత బొటానికల్‌ సర్వే ఆఫ్‌ ఇండియాలో చేరి, దాదాపు అన్ని సర్కిళ్ళలోనూ పనిచేసి, స్వచ్ఛందపదవీ విరమణ తీసుకుని, అప్పటి ఆంధ్రా యూనివర్సిటీ వైస్‌చాన్స్‌లర్‌ ఎం.ఆర్‌. అప్పారావు కోరికపై బోటనీ ప్రొఫెసర్‌గా చేరి చక్కని బొటనిస్టులను తయారు చేసారు. ఆయన 1980 వరకు పనిచేసారు
పరమబ్రాత ఛటర్జీ

పరమబ్రాత ఛటోపాధ్యాయ (జననం: 27 జూన్, 1980) భారతీయ సినిమా, టెలివిజన్ నటుడు, దర్శకుడు. చటర్జీ బెంగాలీ టెలివిజన్, చిత్రాలలో తన వృత్తిని ప్రారంభించాడు. భారతదేశంలోని పశ్చిమ బెంగాల్‌లో ఆయనకు గణనీయమైన గుర్తింపు ఉంది. విద్యాబాలన్, నవాజుద్దీన్ సిద్దిఖీలతో కలిసి నటించిన కహానీ (2012) లో హిందీ రంగ ప్రవేశం చేశాడు. విద్యా బాలన్ తొలి చిత్రం భలో థెకో (2003) లో కూడా నటించాడు. ప్రపంచ సంగీతంపై ఆయనకు మంచి పరిజ్ఞానం ఉంది. చాయా మనుష్, సమంతరాల్ వంటి కొన్ని బెంగాలీ చిత్రాలకు పాడారు. మరంబ్రాత పశ్చిమ బెంగాల్ లోని కోల్‌కతాలో 1880 జూన్ 27న సినీ విమర్శకులైన సతీనాథ్ ఛటర్జీ, ఆసిష్ చంద్ర ఘటక్ దంపతులకు జన్మించాడు. అతను ఆశిష్ చంద్ర ఘటక్ కు మనుమడు. సినిమా నిర్మాత రిత్విక్ ఘటక్ కు మేనల్లుడు. బెంగాలీ రచయిత్రి , ఉద్యమకారిణి మహా శ్వేతాదేవి అతనికి అత్త. అతను వామపక్షవాది
కాసానివారిపాలెం

కాసానివారిపాలెం బాపట్ల జిల్లా నగరం మండలానికి చెందిన రెవెన్యూయేతర గ్రామం. ఈ గ్రామం పూడివాడ గ్రామపంచాయతీలోని ఒక శివారు గ్రామం.
షార్జా

షార్జ ( / ʃ ɑr dʒ ə / ; అరబిక్ : الشارقة AS-Šāriqah) మూడవ అతిపెద్ద, మూడవ అత్యధిక జనాభా కలిగిన నగరం యునైటెడ్ అరబ్ ఎమిరేట్స్ (UAE) లో భాగం. ఇది ఉత్తర తీరంలో ఉన్న పెర్షియన్ గల్ఫ్ లో అరేబియన్ ద్వీపకల్పం . దేశంలోని ఏడు ఎమిరేట్స్ లలో షార్జా, ఒకటి. మిగిలినవి అబుధాభి, దుబాయ్, అలైన్, రాస్ అల్ ఖైమా, పుజైరా, ఉమ్మ్ అల్ క్వయిన్. 1971 డిసెంబరు 2 న 7 ఎమిరేట్స్ దుబాయితో కలసి యునైటెడ్ ఎమిరేట్స్ అనే సమూహ దేశంగా ఏర్పడ్డాయి.
ఇవటూరి విజయేశ్వరరావు

ఇవటూరి విజయేశ్వరరావు ప్రముఖ వాయులీన విద్వాంసులు. విజయేశ్వరరావు అచ్చిరాజు, రాజేశ్వరి దంపతులకు 1938 మే 25 న విశాఖపట్నం లో జన్మించారు. బాల్యం నుంచి సంగీతంపై మక్కువ పెంచుకున్న విజయేశ్వరరావుకు ఆయన తల్లిదండ్రులు కర్ణాటక సంగీతంలో శిక్షణ ఇప్పించారు. వయోలిన్‌, గాత్రం రెండింటా పాండిత్యం సంపాదించిన విజయేశ్వరరావు వాయులీన విద్వాంసుడిగా కర్ణాటక సంగీత ప్రపంచానికి సుపరిచితులు. ఈయన జీవితం మూడు సంగీత కార్యక్రమాలతో ముడిపడి ఉంది. అవి అధ్యయనం, ప్రదర్శన, అధ్యాపనం. ఆయన మహారాజ కళాశాల,విజయనగరం లో 1947 లో తన తొమ్మిదవ యేట వయోలిన్ శిక్షణ కోసం చేరారు. తరువాత ఆయన 12 సంవత్సరాలపాటు శిక్షణను ద్వారం వెంకటస్వామి నాయుడు శిష్యరికంలో కొనసాగించారు. ఆయన 1965 లో ఆంధ్ర విశ్వవిద్యాలయం సంగీతం (వయోలిన్) నందు డిప్లొమా పొందారు. ద్వారం వెంకటస్వామి నాయుడి ప్రైజ్ ను అచట పొందారు. తన పన్నెండవ యేట 1950 లో సంగీత ప్రదర్శనలిచ్చుట ప్రారంభించి అనేక బిరుదులు, అవార్డులు పొందారు. 1970-74 మధ్య కాలికట్‌ ఆకాశవాణి కేంద్రంలో నిలయ విద్వాంసుడిగా పనిచేశారు
పేపకాయల లక్ష్మణరావు

పేపకాయల లక్ష్మణరావు (పి.లక్ష్మణరావుగా సుపరిచితుడు) ప్రముఖ రంగస్థల నటుడు. ఆయన నాటకరంగంలోనూ, అభిమానుల్లోనూ సంపత్‌నగర్ లక్ష్మణరావు అన్న పేరు స్థిరపడింది. పలుపౌరాణిక నాటకాలలో అనేక పాత్రలను పోషించిన ఈయనకు ఎన్‌టీఆర్ రంగస్థల అవార్డుకు ఎంపికయ్యారు. పి.లక్ష్మణరావు తూర్పుగోదావరి జిల్లాకు చెందిన ఎలుగుబంద గ్రామంలో 1943లో వ్యవసాయ కుటుంబంలో జన్మించారు. చిన్నపుడు చదువులో అంత శ్రద్ధ చూపకపోవడంతో తండ్రి అతడి మేనమామ సూర్యనారాయణ వద్దకు పంపడంతో అక్కడ ఆయనకు వ్యవసాయంలో సహాయం చేయడం చేస్తుండేవాడు. నాటకాలంటే ఉన్న శ్రద్ధను గమనించిన ఆయన రాజమండ్రి చింతా సుబ్బారావు గారి వద్ద శిష్యుడిగా చేర్పించారు. మూడేళ్ళు శిక్షణ పూర్తిచేసిన లక్ష్మణరావు తన 15వ యేట నాటకాల్లో అడుగుపెట్టాడు. అక్కడా ఇక్కడా నేర్చిన పద్యాలు పాడుకుంటూండేవారు. చిన్నప్పుడు ఆళ్లూ ఈళ్లూ పాడిన పద్యాలు నెమరేస్తూ గొడ్లు గాచుకుంటూ తిరిగేవాడు. ఆయనలోని అసాధారణ ధారణశక్తిని, గాత్ర ధర్మాన్నీ గుర్తించిన వీర్రాజు అనే వ్యక్తి ఆయన చేత ‘శ్రీ రామాంజనేయ యుద్ధం’ నాటకంలోని పద్యాలను, సంభాషణలను పూర్తిగా బట్టీ పట్టించారు
2015 గోదావరి పుష్కరాలు

2015 సంవత్సరంలో గోదావరి పుష్కరాలను ఆంధ్రప్రదేశ్, తెలంగాణ రాష్ట్ర ప్రభుత్వాలు ఘనంగా ఏర్పాట్లు చేసి జరిపించాయి. ఈ పుష్కరాలు గోదావరి నది తీరాన వివిధ ప్రాంతాలలో జరిగాయి. తెలంగాణ ప్రభుత్వం ఈ పుష్కరాల నిర్వాహణకు 2014-15 బడ్జెటులో 100 కోట్ల రూపాయలు కేటాయించింది. గోదావరినది మహారాష్ట్ర నాసిక్లో పుట్టి సుమారు 1665 మైళ్ళకు పైబడి ప్రవహించి చివరకు తూర్పున బంగాళాఖాతంలో సాగర సంగమమవుతుంది. ఈ నది గో కళేబరమును ఆవరించి ప్రవహించినది కావున "గోదావరి" అని పేరు వచ్చింది. బృహస్పతి ప్రతిరాశిలోను ప్రవేశించు ఒక్కో సంవత్సర సమయాన్ని ఒక్కొక్క నదికి ఇలా పుష్కర సమయాన్ని బ్రహ్మ నిర్దేశిస్తాడు. బృహస్పతి ప్రవేశించిన రాశి కర్కాటక రాశి. పుష్కరాలు గోదావరి నదీ తీరం పొడవునా జరుగుతాఅయి. ముఖ్యమైన ప్రదేశాల్లో భద్రాచలము, రాజమహేంద్రవరం, నరసాపురం మొదలైనవి ఉన్నాయి. ఆది పుష్కరాలు 2015 జూలై 14 న మొదలై 2015 జూలై 25 వరకు 12 రోజుల పాటు జరుగుతాయి. ఈ పుష్కర సమయములో దాన ధర్మములు, పితృకార్యక్రమములు చేయవలయును. పుష్కర సమయములో చేయవలసిన దానములు: ఆంధ్రప్రదేశ్ రాష్ట్రంలో 2015 గోదావరి పుష్కరాలను 2015 జూలై 14 నుండి 2015 జూలై 25 వరకు నిర్వహించాలని ప్రభుత్వం నిర్ణయించింది
గోవిందరాజు రామకృష్ణారావు

గోవిందరాజు రామకృష్ణారావు తెలుగు రచయిత, అనువాదకుడు. వర్ధమాన తెలుగు రచయిత్రులకు ప్రముఖ కవి, రాజ్యసభ సభ్యుడు, జ్ఞానపీఠ్‌ అవార్డు గ్రహీత డాక్టర్‌ సి. నారాయణరెడ్డి తన సతీమణి సుశీలా నారాయణ రెడ్డి పేర ఒక ట్రస్టును ఏర్పాటు చేశారు.ట్రస్టు ద్వారా నలుగురు వర్ధమాన రచయిత్రుల రచనల అచ్చుకు ఆర్థిక సహాయం అందజేస్తారు.ఈ ట్రస్టుకు గోవిందరాజు రామకృష్ణారావు అధ్యక్షులుగా ఉన్నారు.
అశ్విన్ మహేష్

అశ్విన్ మహేశ్ ఒక రాజకీయ నాయకుడు, మాజీ ఖగోళవేత్త, మాజీ నాసా శాస్త్రవేత్త లోక్ సత్తా పార్టీ నాయకులు. ప్రస్తుతం లోక్ సత్తా పార్టీ "జాతీయ కార్యాచరణ సమితి"లో సభ్యులుగా ఉన్నారు. ఆయన Bangalore Political Action Committee (BPAC) కి వ్యవస్థాపక సభ్యుడు కూడా. 2009 లో ఆయనకు "అశోకా ఫెలోషిప్" లభించింది. అశ్విన్ మహేశ్ చదువు బెంగళూరులోని 'ఆర్మీ హై స్కూల్', చెన్నై లోని 'విద్యా మందిర్ సెకండరీ స్కూల్' లలో జరిగింది. తర్వాత 'సెయింట్ జోసెఫ్ కాలేజ్ ఆఫ్ ఆర్ట్స్ అండ్ సైన్సు' లో భౌతిక శాస్త్రం చదివారు. ఆ తర్వాత పాండిచ్చేరి విశ్వవిద్యాలయం నుండి యం.బి.ఎ చేసారు. వాండర్‌బిల్ట్ విశ్వవిద్యాలయంలో ఖగోళశాస్త్రం లో ఎమ్మెస్ చేసారు. యూనివర్సిటీ ఆఫ్ వాషింగ్టన్ లో వాతావరణ శాస్త్రంలో పీ.హెచ్
కామాఖ్యాదేవి

ఈ సృష్టి సకలం శక్తి మూలంగానే నడుస్తోంది. ఆ శక్తి ఎవరనే వాదం అనవసరం. ఎన్నో కోట్ల మైళ్ల దూరంలో ఎప్పటినుంచో అలా ఉన్న నక్షత్రాలు భూమ్మీదకు రాలిపడకుండా ఉన్నాయంటే దానికి ఇప్పటి శాస్త్రజ్ఞుల ప్రయోగాలు కారణం కాదు! ప్రస్తుతం వాటిమీద ప్రయోగాలైతే చేస్తూ, ఇంకా కొత్తవి ఉన్నాయంటున్నారు గానీ, ఇతమిత్థంగా నిర్ణయించలేక పోతున్నారు. కాబట్టి నీకు, నాకూ, మనకందరకూ ఆ శక్తే దైవంతో సమానం. సమాన మేమిటి దైవమే. ఆ శక్తి లేనిదే అడుగు తీసి అడుగు వెయ్యలేం. చివరకు ఆ పరమేశ్వరుడైనా సరే! శివునికి, శక్తికి తేడాలేదు. శివ అంటే శివుడు. శివా అంతే శివానీ అని అర్థం. అందుకే జగద్గురు ఆదిశంకరాచార్యుల వారు ‘శివశ్శక్త్యాయుక్తో’… అంటూ తమ సౌందర్యలహరిని ప్రారంభిస్తారు. కాళిదాస మహాకవి కూడా ఆది దంపతులను వాక్కు, అర్థంగా పోల్చాడు. అలాంటి ఆ శక్తి స్వరూపుణి వెలసిన అత్యంత శక్తిమంతమైన క్షేత్రం కామాఖ్యాదేవిమందిరం
తక్కెళ్ళపాడు (దాచేపల్లి)

తక్కెళ్ళపాడు పల్నాడు జిల్లా దాచేపల్లి మండలానికి చెందిన రెవెన్యూయేతర గ్రామం. శ్రీ లక్ష్మీ తిరుపతమ్మ, గోపయ్యస్వామివారల ఆలయం:- ఈ ఆలయ షష్టమ వార్షికోత్సవాలు, వైశాఖ మాసంలో (మే/2015లో) నిర్వహించారు. జూన్-2వ తేదీ మంగళవారంనాడు అమ్మవారి కళ్యాణం, కన్నులపండువగా నిర్వహించారు. ఈ సందర్భంగా గ్రామములో రాష్ట్రస్థాయి ఎడ్ల బలప్రదర్శన నిర్వహించి గెలుపొందిన ఎడ్ల యజమానులకు బహుమతులు అందజేసినారు. శ్రీ వీర్ల అంకమ్మ తల్లి ఆలయం.
జంగమహేశ్వరపాడు

జంగమహేశ్వరపాడు, పల్నాడు జిల్లా దుర్గి మండలానికి చెందిన రెవెన్యూయేతర గ్రామం. వరి, అపరాలు, కాయగూరలు వ్యవసాయం, వ్యవసాయాధారిత వృత్తులు శ్రీ యాగంటి మల్లిఖార్జునరావు:- వీరు 2015, నవంబరు-25వ తేదీనాడు, మాచర్ల వ్యవసాయ మర్కెట్ కమిటీ ఛైర్మనుగా నియమింపబడినారు. దుర్గి గ్రామంలో వేంచేసియున్న శ్రీ రుక్మిణీ సత్యభామా సమేత శ్రీ వేణుగోపాలస్వామివారి ఆలయానికి జంగమహేశ్వరపాడు గ్రామ సమీపంలో 31 ఎకరాల మాన్యం భూమి ఉన్న్నది.
జానీ లీవర్

జానీ లీవర్గా సుప్రఖ్యాతుడైన జాన్ ప్రకాశరావు జనుమల (హిందీ: जॉन प्रकाश राओ जनुमाला; 14 August 1957, కనిగిరి, ప్రకాశం జిల్లాలో), భారతీయ సినీనటుడు, హిందీ చిత్రసీమలో సుప్రసిద్ధి పొందిన హాస్యనటుల్లో ఒకరు. లీవర్ 13మార్లు ఫిలింఫేర్ హాస్యపాత్రలో ఉత్తమ ప్రదర్శన విభాగానికి పురస్కారం కొరకు నామినేట్ కాగా, రెండుసార్లు (దీవానా మస్తానా (1997), దుల్హే రాజా (1998)ల్లో నటనకు) పురస్కారం పొందారు. 1984లో ఆయన నటజీవితాన్ని ఆరంభించి, మూడువందలకు పైగా బాలీవుడ్ సినిమాల్లో నటించారు. వీరి తల్లిదండ్రులు కరుణమ్మ, జనుముల ప్రకాశరావు. ప్రకాశరావు, ముంబాయిలోని హిందుస్థాన్ లీవర్ ఉద్యోగి కావడంతో, వారు కుటుంబంతో ముంబాయిలోనే స్థిరపడ్డాడు. జానీ లీవర్ ముంబాయిలోనే జన్మించాడు. ఆయన బాల్యమంతా అక్కడే గడిచింది. ఆయన ఇంగ్లీషు, హిందీ ఎంత ధారాళంగా మట్లాడగలరో, తెలుగులోనూ అంత బాగా మట్లాడగలడు. ఆయన మూడు దశబ్దాలకుపైగా 300 చిత్రాలలో నటించాడు. వీరి బంధులంతా దర్శి, కనిగిరి, సంతనూతలపాడు ప్రాంతాలలో ఉన్నారు. అందువలన ఆయన జిల్లాకు వస్తూనే ఉంటాడు.
తుమ్మలపాలెం (గూడూరు)

తుమ్మలపాలెం (గూడూరు) కృష్ణా జిల్లా గూడూరు మండలానికి చెందిన రెవెన్యూయేతర గ్రామం. మండల పరషత్తు ప్రాథమిక పాఠశాల, తుమ్మలపాలెం మచిలీపట్నం, పెడన నుండి రోడ్దురవాణా సౌకర్యం కలరు. రైల్వేస్టేషన్; మచిలీపట్నం, విజయవాడ 62 కి.మీ శ్రీ లక్ష్మీ గణపతి ఆలయం నూతనంగా నిర్మించిన ఈ ఆలయంలో, 2022 జూన్ 6 సోమవారం విగ్రహ ప్రతిష్ఠ మహోత్సవాలో భాగంగా విగ్రహాలను గ్రామంలో ఊరేగించారు గ్రామస్థులు తమ తమ ఇళ్ళ ముందు ప్రత్యేకంగా ముగ్గులు వేసి స్వామివారికి స్వాగత పలికినారు సాయంత్రం కుంభాషేకం లక్ష్మి గణపతి హోమం ధాన్యదివాసం తదితర హోమములను నిర్వహించారు ప్రతిష్ఠ రోజున చుట్టూ పక్కల గ్రామాలు నుంచి వచ్చిన భక్తులకి సుంకర రామాంజనేయులు నాయుడు గారు అబ్బాయి హరికృష్ణ ప్రసాదు సుధామని దంపతులు 4000 లా మందికి సొంత ఖర్చులతో అన్నదానం ఏర్పాటు చేసారు కార్యక్రమం గ్రామ సర్పంచి అయిన కోడె రేణుకా దేవి వెంకటేశ్వరరావు ఆధ్వర్యంలో గ్రామస్థులు సహకారంతో వైభవంగా జరిగింది
దాములూరు (ఇబ్రహీంపట్నం)

దాములూరు ఎన్టీఆర్ జిల్లా, ఇబ్రహీంపట్నం మండలం లోని గ్రామం. ఇది మండల కేంద్రమైన ఇబ్రహీంపట్నం నుండి 12 కి. మీ. దూరం లోను, సమీప పట్టణమైన విజయవాడ నుండి 35 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 702 ఇళ్లతో, 2112 జనాభాతో 1029 హెక్టార్లలో విస్తరించి ఉంది. గ్రామంలో మగవారి సంఖ్య 1069, ఆడవారి సంఖ్య 1043. షెడ్యూల్డ్ కులాల సంఖ్య 612 కాగా షెడ్యూల్డ్ తెగల సంఖ్య 80. గ్రామ జనగణన లొకేషన్ కోడ్ 589197. 2022 లో చేసిన జిల్లాల పునర్వ్యవస్థీకరణకు ముందు ఈ గ్రామం కృష్ణా జిల్లాలో, ఇదే మండలంలో ఉండేది. ఈ గ్రామానికి సమీపంలో చేవిటికల్లు, కాచవరం, మూలపాడు, కోటికలపూడి, పరిటాల గ్రామాలు ఉన్నాయి
మూలపాడు (ఇబ్రహీంపట్నం)

మూలపాడు ఎన్టీఆర్ జిల్లా, ఇబ్రహీంపట్నం మండలం లోని గ్రామం. ఇది మండల కేంద్రమైన ఇబ్రహీంపట్నం నుండి 5 కి. మీ. దూరం లోను, సమీప పట్టణమైన విజయవాడ నుండి 26 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1178 ఇళ్లతో, 4188 జనాభాతో 308 హెక్టార్లలో విస్తరించి ఉంది. గ్రామంలో మగవారి సంఖ్య 2134, ఆడవారి సంఖ్య 2054. షెడ్యూల్డ్ కులాల సంఖ్య 1231 కాగా షెడ్యూల్డ్ తెగల సంఖ్య 51. గ్రామ జనగణన లొకేషన్ కోడ్ 589199. 2022 లో చేసిన జిల్లాల పునర్వ్యవస్థీకరణకు ముందు ఈ గ్రామం కృష్ణా జిల్లాలో, ఇదే మండలంలో ఉండేది.  ఈ గ్రామానికి సమీపంలో కాచవరం, జూపూడి, దాములూరు, పరిటాల, ఇబ్రహింపట్నం గ్రామాలు ఉన్నాయి
కేతనకొండ

కేతనకొండ ఎన్టీఆర్ జిల్లా, ఇబ్రహీంపట్నం మండలం లోని గ్రామం. ఇది మండల కేంద్రమైన ఇబ్రహీంపట్నం నుండి 6 కి. మీ. దూరం లోను, సమీప పట్టణమైన విజయవాడ నుండి 27 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1255 ఇళ్లతో, 5170 జనాభాతో 246 హెక్టార్లలో విస్తరించి ఉంది. గ్రామంలో మగవారి సంఖ్య 2618, ఆడవారి సంఖ్య 2552. షెడ్యూల్డ్ కులాల సంఖ్య 1718 కాగా షెడ్యూల్డ్ తెగల సంఖ్య 30. గ్రామ జనగణన లొకేషన్ కోడ్ 589194. 2022 లో చేసిన జిల్లాల పునర్వ్యవస్థీకరణకు ముందు ఈ గ్రామం కృష్ణా జిల్లాలో, ఇదే మండలంలో ఉండేది.
వడ్డేవారిపాలెం

వడ్డేవారిపాలెం బాపట్ల జిల్లా రేపల్లె మండలానికి చెందిన రెవెన్యూయేతర గ్రామం. ఈ పాఠశాలను ప్రముఖ చలనచిత్ర నటీమణి కీ.శే. సావిత్రి విరాళంగా అందజేసిన 25,000-00 రూపాయల ఆర్థిక వనరులతోపాటు, దాతల సహకారంతో, 1962లో ఏర్పాటు చేసారు. సముద్ర తీరప్రాంతంలోని ఈ పాఠశాల, అనేకమందిని విద్యావంతులుగా తీర్చిదిద్ది, వారి అభ్యున్నతికి పాటుపడినది. అప్పట్లో వందలాదిమంది విద్యార్థులతో కళకళలాడిన ఈ పాఠశాలలో, ఇప్పుడు విద్యార్థుల సంఖ్య పదుల స్థానానికి పడిపోయింది. అయిననూ, గత ఐదు సంవత్సరాలలో ఈ పాఠశాల, పదవ తరగతి విద్యార్థులు, 100% ఉత్తీర్ణత సాధించుచూ, ఆదర్శంగా నిలుచుచున్నది. ఈ పాఠశాలలో 10వ తరగతి విద్యార్థులు, ఇంత వరకు, అత్యధికంగా 9.8 జి.పి.యే.గ్రేడ్ మార్కులు సాధించారు
జాన్ ఎవరెట్ క్లౌ

జాన్ ఎవరెట్ క్లౌ (జూలై 16 1836-నవంబర్ 26 1910) తెలుగునాట పేరొందిన క్రైస్తవ మతబోధకుడు, సేవకుడు. అమెరికాకు చెందిన జాన్ క్లౌ భారతదేశానికి క్రైస్తవ మతబోధనకు వచ్చి ఒంగోలులో బాప్తిస్ట్ మిషన్ని నడిపించారు. 1876-78 మధ్యకాలంలో వచ్చిన తీవ్రమైన కరువులో ఆనాటి సమాజంలో అట్టడుగున జీవిస్తున్న కులస్తులకు పనికల్పించి, ఆహారం అందించి కాపాడారు. జాన్ క్లౌ అమెరికాలోని న్యూయార్కు దగ్గరలోని ఫ్రెస్‌బర్గ్‌లో 1836లో వ్యవసాయదారుల కుటుంబంలో జన్మించారు. వారి కుటుంబం ఐయోవా ప్రాంతానికి వలస వెళ్ళినప్పుడు అక్కడ రకరకాల పనులు చేశారు. వ్యవసాయం, సర్వేపనులు చేసుకుంటూనే చదువుకుని అప్పర్ ఐయోవా యూనివర్శిటీ ఆఫ్ ఫయెట్టే నుంచి 1862లో గ్రాడ్యుయేషన్ పూర్తిచేసుకున్నారు. ఆయన మొదటి భార్య హారియట్. 1893లో ఆమె మరణించాక 1894లో మరో మతప్రచారకురాలైన ఎమ్మా రొషాంబుని వివాహం చేసుకున్నారు. ఎమ్మా రొషాంబు మతప్రచారకురాలు, విదుషి. ఆమె బెర్న్ విశ్వవిద్యాలయంలో పీహెచ్.డి. పూర్తిచేశారు
ఛింద్వారా జిల్లా

ఛింద్వారా జిల్లా " (హిందీ: छिन्दवाड़ा जिला) మధ్యప్రదేశ్ రాష్ట్ర జిల్లాలలో ఒకటి. ఛింద్వారా పట్టణం జిల్లాకు కేంద్రంగా ఉంది. ఈ జిల్లా జబల్‌పూర్ డివిజన్లో ఉంది. ఛింద్వారా జిల్లా పేరుకు మూలం " ఛింద్ " . ఈ ప్రాంతం అంతటా ఛింద్ ఏత్తైన చెట్లు కనిపిస్తూ ఉంటాయి. రాష్ట్రంలో 3.85% వైశాల్యం ఉన్న ఛంద్వారా జిల్లా వైశాల్యపరంగా రాష్ట్రంలో మొదటి స్థానంలో ఉంది. జిల్లా వైశాల్యం 11,815 చ.కి.మీ. ఈ జిల్లా 1956 నవంబర్ 1 న స్థాపించబడింది.
పీటావారిపాలెం

పీటావారిపాలెం బాపట్ల జిల్లా నగరం మండలానికి చెందిన రెవెన్యూయేతర గ్రామం. ఈ గ్రామం కారంకివారిపాలెం గ్రామానికి ఒక శివారు గ్రామం. ఈ గ్రామంలో ధూళిపూడి సుబ్బమ్మ అను ఒక శతాధిక వృద్ధురాలు ఉన్నారు. ఈమె 105 సంవత్సరాల వయసులో, 2015,జూన్-3వ తేదీనాడు, మండే ఎండలకు తాళలేక కన్నుమూసినది. ఇంతవయసులో గూడా ఈమె తనపనులు తానే చేసుకునేదనీ, మాత్రలు గూడా ఏమీ మింగి యెరుగదనీ, గ్రామస్థులు చెప్పుచున్నారు.
జ్ఞానాపురం

జ్ఞానపురం ఆంధ్ర ప్రదేశ్ రాష్ట్రంలోని విశాఖపట్నం లో ఒక నివాస ప్రాంతం. జ్ఞనపురం విశాఖపట్నం నగరానికి ప్రక్కనే ఉన్న ప్రాంతం. ఈ ప్రాంతంలో రోమన్ కాథలిక్ మిషన్ గా పిలివబడుతున్న ఫ్రాన్సిస్ డి సేల్స్ మొదతి బిషప్ గా 1880 ప్రాంతంలో ఉన్నట్లు తెలియుచున్నది. ఇచ్చట రోమన్ కాథలిక్ మిషన్, చర్చి, విద్యా సంస్థలు, ఆర్థిక సంస్థలు 1880 కు పూర్వమే ఉన్నవి. కాన్వెంట్ జంక్షన్ లేదా చావుల మదుము అనేది పూర్వం విశాఖపట్నంలో ప్రసిద్ధ ప్రాంతం. ఇచటికి గాజువాక, కంచరపాలెమ్ నుండి బస్సులు తరచుగా వస్తూంటాయి. సెయింట్ పీటర్ హై స్కూలు విశాఖపట్నంలో ప్రసిద్ధ పాఠశాల. ఇది ప్రాచీనమైనది. ఈ పాఠశాలలో తెలుగు మాధ్యమంలో స్టేట్ కరిక్యులం ను బోధిస్తారు. పేద,మధ్యతరగతి విద్యార్థులకు ఈ పాఠశల చక్కని విద్యను అందుస్తున్నది. ఈ పాఠశాలలో ప్రాథమిక విద్య కూడా అందిస్తారు. ఇది విశాఖపట్నం రైల్వే స్టేషను వెనుకగా ఉన్న నివాస ప్రాంతం కనుక నగరంలోని అన్ని ప్రాంతాలకు కూడ నిరంతరం రవాణా సదుపాయం ఉంటుంది
నేమాని దుర్గాప్రసాద్

నేమాని దుర్గాప్రసాద్ భారతీయ అంతరిక్ష శాస్త్రవేత్త. ఈయన 1986 లో నేషనల్ ఏరోనాటిక్స్ అండ్ స్పేస్ అడ్మినిస్ట్రేషన్ లో పబ్లిక్ సర్వేస్ గ్రూప్ అఛీవ్‌మెంటు అవార్దు గ్రహీత. అమెరికన్ జియోఫిజిక్స్ యూనియన్ కు జీవితకాల సభ్యులుగా యున్నారు.అంతర్జాతీయ ఆశ్త్రోమిచల్ యూనియన్ లో కూడా సభ్యులు. ఆయన విజయవాడలో 1934 అక్టోబరు 11 న అన్నపూర్ణమ్మ వెంకటరామయ్య దంపతులకు జన్మించారు. ఆంధ్ర విశ్వవిద్యాలయం లో బి.ఎస్.సి (ఆనర్స్), బొంబాయి విశ్వవిద్యాలయంలో ఎం.ఎస్.సి, పి.హెచ్.డి పట్టాలను పొందారు